{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":21,"n_cols":6,"rows_kept":21,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o nacrtu prijedloga Zakona o reviziji"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Koraljka Soušek","POGLAVLJE I. TEMELJNE ODREDBE,\nČlanak 4.","Nadležno tijelo za nadzor ovlaštenih revizora, samostalnih revizora i revizorskih društava koji obavljaju reviziju subjekata od javnog interesa u RH u smislu ovog Zakona i uredbe (EU) 537/2014 treba biti Odbor za javni nadzor revizije. U svim daljnjim odredbama umjesto Agencije treba navoditi Odbor za javni nadzor.\nObrazloženje: HANFA nema resurse, kapacitete i potrebno iskustvo za provođenje javnog nadzora nad revizorskom profesijom prema Uredbi 537/14 i bit će potrebno određeno vrijeme dok se ti resursi ne ustroje. Odbor za javni nadzor postoji već iz doba Zakona o reviziji iz 2005. godine, i provodi javni nadzor nad revizorskom Komorom, revizorskim društvima i ovlaštenim revizorima. Uz manja usklađivanja u skladu sa odredbama prijedloga ovog Zakona, te uz korištenje i nadzor ili preuzimanje dijela postojećih kapaciteta Komore Odbor bi uspješno preuzeo ovu funkciju."]
[2,"Bruno Bešvir","POGLAVLJE I. TEMELJNE ODREDBE,\nČlanak 5.","Budući da ima informacija kako u RH postoje ovlašteni revizori koji su formalno zaposleni u više revizorskih društava, kako bi bili u mogućnosti obavljati revizije velikih subjekata, međutim u stvarnosti ne obavljaju reviziju u svim revizorskim društvima u kojima su zaposleni, to bi zakonom trebalo spriječiti zabranom ili strogim zakonskim sankcijama."]
[3,"Sanja Trokter-Gosarić","POGLAVLJE I. TEMELJNE ODREDBE,\nČlanak 5.","Stavak (3) članka 5. nadopuniti da ovlašteni revizori moraju biti zaposleni u PUNOM radnom vremenu u revizorskom društvu, jer se ovako kao i prijašnjim Zakonom omogućava fiktivno zapošljavanje; naime revizori su po par sati zaposleni u raznim revizorskim društvima, no vrlo rijetko je riječ o stvarnom angažmanu."]
[4,"Koraljka Soušek","POGLAVLJE II. ODOBRENJE ZA RAD OVLAŠTENOM REVIZORU, SAMOSTALNOM REVIZORU I REVIZORSKOM DRUŠTVU,\nČlanak 15.","Zašto bi odobrenje za rad ovlaštenom revizoru prestalo važiti umirovljenjem? To znači da ovlašteni revizor, koji je ovlaštenje stekao polaganjem ispita, ne može u mirovini ostati u profesiji? Zašto? Je li to u skladu sa Ustavom, propisima o radu i dr.?"]
[5,"Koraljka Soušek","POGLAVLJE II. ODOBRENJE ZA RAD OVLAŠTENOM REVIZORU, SAMOSTALNOM REVIZORU I REVIZORSKOM DRUŠTVU,\nČlanak 19.","Može li revizorsko društvo samo tražiti ukidanje odobrenja za rad jer je npr. promijenilo djelatnost, ili više nema zaposlenih revizora, ili iz bilo kojeg drugog gospodarskog razloga? Iz ovog članka ne proizlazi da društvo može tražiti ukidanje odobrenja za rad, čime mu prestaju obveze prema regulatornom tijelu."]
[6,"Koraljka Soušek","POGLAVLJE V. REGISTRI,\nČlanak 34.","Nigdje ne mogu pronaći registar revizorskih društava/samostalnih revizora koji obavljaju reviziju subjekata od javnog interesa - sve u skladu sa citiranim Uredbama EU. Da li to znači da neće postojati informacija koji revizori obavljaju ove revizije?"]
[7,"Bruno Bešvir","POGLAVLJE VI. OBAVLJANJE REVIZORSKIH USLUGA,\nČlanak 42.","Budući da je u RH trenutno propisan znatno širi obuhvat subjekata od javnog interesa, od minimuma propisanog Direktivom 2014/56/EU, nadajmo se da će biti prihvaćena predložena izmjena Zakona o računovodstvu kojom se briše odredba da subjekte od javnog interesa čine i veliki poduzetnici (d.d. i d.o.o.) sukladno Zakonu o računovodstvu."]
[8,"Bruno Bešvir","POGLAVLJE VI. OBAVLJANJE REVIZORSKIH USLUGA,\nČlanak 48.","Budući da je Direktivom 2014/56/EU propisano da države članice mogu propisati pojednostavljene zahtjeve za revizije malih poduzetnika i dobrovoljne revizije malih poduzetnika, predlaže se da se propišu pojednostavljeni zahtjevi za takve revizije."]
[9,"Koraljka Soušek","POGLAVLJE VI. OBAVLJANJE REVIZORSKIH USLUGA,\nČlanak 50.","Ove uvjete treba propisati samo za zakonsku reviziju subjekata od javnog interesa i eventualno velike poslovne subjekte. Za mala i srednja društva odredba je besmislena jer najčešće zbog plitkosti organizacijske strukture većina odgovornih položaja su ujedno i \"rukovodeći\" ili nazvani \"voditeljski\" poslovi."]
[10,"Sanja Trokter-Gosarić","POGLAVLJE VI. OBAVLJANJE REVIZORSKIH USLUGA,\nČlanak 54.","Da li bi stavak (4) članka 54. trebao onemogućiti da ovlašteni revizor potpisuje nebrojeno puno izvješća neovisnog revizora, a nema dovoljnog dokaza u revizijskim fajlama o njegovom angažmanu, a i krajnje je izvjesno da isti nije mogao posvetiti dovoljno vremena na svim tim angažmanima?\nNadalje, ako se kao i članku 5. stavak 3. ne doda da ovlašteni revizori moraju biti zaposleni u revizorskom društvu u punomm radnom vremenu, moći će se fiktivno udovoljiti stavku (1) članka 54. o dostatnom broju osoblja za obavljanje revizorskih usluga."]
[11,"Koraljka Soušek","POGLAVLJE VI. OBAVLJANJE REVIZORSKIH USLUGA,\nČlanak 58.","Izgled i sadržaj revizorovog izvješća definiran je u međunarodnim revizijskim standardima, i mijenja se njihovom izmjenom. Hoće li se zakon mijenjati zajedno sa MRevS-ovima ili ćemo imati hibridne izvještaje koji će pokušavati udovoljiti i jednom i drugom zahtjevu? Pa na kraju revizor neće znati kako da napiše izvještaj?"]
[12,"Sanja Trokter-Gosarić","POGLAVLJE VI. OBAVLJANJE REVIZORSKIH USLUGA,\nČlanak 58.","Da li će stavak (5) članka 58. onemogućiti da revizorsko izvješće potpisuje ovlašteni revizor koji uopće nije bio angažiran na reviziji, već samo fiktivno potpisuje izuzetno veliki broj, naime čak i skoro sva izvješća u revizorskom društvu?"]
[13,"Sanja Trokter-Gosarić","POGLAVLJE VI. OBAVLJANJE REVIZORSKIH USLUGA,\nČlanak 63.","Članak 63. - Ovlašteni revizori trebali bi biti zaposleni u PUNOM radnom vremenu u revizorskom društvu, jer se masovno fiktivno zapošljavaju (po par sati u nekoliko revizorskih društava) i na taj način formalno zadovoljavaju uvjete zakona te će moći raditi reviziju financijskih izvještajaj subjekata od javnog interesa."]
[14,"HGK","POGLAVLJE VII. REVIZIJSKI ODBOR,\nČlanak 65.","Primjedba članice Udruženja leasing društava HGK\n \nU članku 65. stavak 5. Nacrta prijedloga Zakona stoji da „većina članova revizorskog odbora mora biti neovisna u odnosu na revidirani subjekt“, dok u članku 65. stavak 6. stoji da „Predsjednika revizijskog odbora imenuje nadzorni, odnosno upravni odbor ili ga biraju članovi revizijskog odbora. Predsjednik revizijskog odbora mora biti neovisan od revidiranog subjekta“.\nNavedene odredbe nisu sasvim jasne u dijelu što bi točno ta „neovisnost“ predstavljala, odnosno je li za zadovoljavanje preduvjeta „neovisnosti“ dovoljno da većina članova i predsjednik revizorskog odbora nisu u radnom odnosu u revidiranom subjektu ili je nužno da isti ni na koji način ne budu povezani s revidiranim subjektom u smislu da nisu u radnom odnosu ili na funkciji kod članova revidiranog subjekta („vlasnika“), odnosno da nisu imenovani od strane predstavnika društava povezanih s revidiranim subjektom već izabrani temeljem neovisnih i objektivnih kriterija i sl.\n\n\n\nPrimjedba Udruženja društava za upravljanje mirovinskim fondovima i mirovinskih osiguravajućih društava HGK\n\n\nU članku 65 prijedloga Zakona o reviziji ne postoji iznimka od zahtjeva neovisnosti članova Revizijskog odbora, ukoliko su isti članovi nadzornog tijela subjekta, što je mogućnost za državu članicu predviđena Direktivom 2014/56/EU, a koja se prenosi u hrvatski pravni poredak ovim prijedlogom Zakona. Uzimajući u obzir uobičajenu situaciju da se članovima Revizijskog odbora imenuju članovi Nadzornog odbora subjekta, a koji su također najčešće predstavnici vlasnika/dioničara subjekata te povezani sa subjektom, predlaže se u istom članku prijedloga Zakona dodati stavak o iznimci od neovisnosti članova Revizorskog odbora, predviđenu stavkom 5. članka 39. Direktive 2014/56/EU.\n\nDodatno, a vodeći se mogućnošću propisanom člankom 39. stavkom 4. Direktive 2014/56/EU utvrđena je mogućnost da subjekti od javnog interesa nemaju revizorski odbor kada takav subjekt ima tijelo ili tijela koje obavljaju jednake funkcije kao revizorski odbor, a koji su osnovani i djeluju u skladu s odredbama na snazi u državi članici u kojoj je registriran subjekt koji je predmet revizije.\n\nU tom smislu smatramo da u trgovačkim društvima koja imaju nadzorni odbor, funkciju revizorskog odbora može obavljati nadzorni odbor. Navedeno osobito smatramo primjerenim u slučajevima malih i srednjih poduzetnika, a kod kojih je zbog njihove veličine kao i složenosti posla koje obavljaju, primjereno i svrsishodno da funkciju revizorskog odbora obavlja nadzorno tijelo u konkretnom slučaju nadzorni odbor.\n \nVodeći se navedenim, smatramo potrebnim navedenu mogućnost utvrditi prijedlogom Zakona o reviziji te naposljetku konačnim tekstom Zakona o reviziji.\n\nPrimjedba članice Udruženja banaka HGK\n\nsmatramo kako je potrebno u Zakonu jasno navesti kriterije neovisnosti člana revizorskog odbora u odnosu na revidirani subjekt, a s obzirom na to da odredbe o neovisnosti članova RO nismo pronašli ni u Uredbi niti Direktivi."]
[15,"Koraljka Soušek","POGLAVLJE VII. REVIZIJSKI ODBOR,\nČlanak 65.","Prijedlog st.3. ovog članka: Najmanje jedan član revizijskog odbora treba biti ovlašteni revizor.\nPotrebu za ovom dopunom vidjeti u čl.66 - zadaće revizijskog odbora."]
[16,"Koraljka Soušek","POGLAVLJE XIII. PREKRŠAJNE ODREDBE,\nČlanak 107.","Molim da predlagatelj Zakona uzme u obzir da revizorska društva nisu financijske institucije, da se upozna sa strukturom revizorskih društava i njihovog ukupnog prihoda, te da ustanovi kako su novčane kazne predviđene ovim Zakonom drakonske, potpuno neprimjerene financijskoj snazi revizijske profesije, osim ako zakonodavac nije imao na pameti Big 4 tvrtke sa više desetaka miliona HRK prihoda u poslovnoj godini."]
[17,"Sanja Trokter-Gosarić","POGLAVLJE XIV. PRIJELAZNE I ZAVRŠNE ODREDBE,\nČlanak 117.","Predlažemo izmjenu odredbi članka 117. Nacrta prijedloga Zakona o sklapanju ugovora o radu budući da se radi o preuzimanju radnika Službe nadzora Komore na radno mjesto u Agenciji koje uključuje poslove koji su se prethodno obavljali u Komori. Stoga, smatramo da riječ „određeno“ treba zamijeniti sa rječju „neodređeno“ iza kojeg treba dodati „sa probnim rokom“ od najduže šest mjeseci."]
[18,"KRISTINA KOVAČEC IVČIĆ","POGLAVLJE XIV. PRIJELAZNE I ZAVRŠNE ODREDBE,\nČlanak 117.","Budući da se radi o preuzimanju radnika Službe nadzora Hrvatske revizorske komore na radno mjesto u Agenciji koje uključuje poslove koji su se prethodno obavljali u Komori, riječ „određeno“ treba zamijeniti sa rječju „neodređeno“ iza koje treba dodati „sa probnim rokom“ od najduže šest mjeseci."]